ai4bharat/Pralekha huggingface dataset:
மத்திய பணியாளர் தேர்வாணையம்
பேராசிரியர்  பிரதீப் குமார் ஜோஷி யுபிஎஸ்சியின் தலைவராகப் பதவியேற்றார்.
தற்போது ஒன்றிய அரசுப்பணியாளர் தேர்வாணையத்தின் உறுப்பினராக உள்ள பேராசிரியர்  பிரதீப் குமார் ஜோஷி, ஒன்றிய அரசுப்பணியாளர் தேர்வாணையத்தின்  தலைவராக இன்று பதவியேற்றார். இந்தப் பதவியேற்பை ஆணைக்குழுவின் தற்போதைய தலைவரான திரு. அரவிந்த் சக்சேனா நிர்வகித்தார்
பேராசிரியர்  ஜோஷி 12/05/2015 அன்று ஆணையத்தில் உறுப்பினராகச் சேர்ந்தார். ஆணைக்குழுவில் சேருவதற்கு முன்பு, சத்தீஸ்கர் பொதுத் தேர்வு ஆணையத்தின் தலைவர் மற்றும் மத்திய பிரதேசப் பொதுத் தேர்வு ஆணையத்தின் தலைவர் போன்ற பதவிகளை வகித்தார். தேசிய கல்வித் திட்டமிடல் மற்றும் நிர்வாக நிறுவனத்தின் இயக்குநராகவும் பணியாற்றினார். புகழ்மிக்க அவரது கல்வி வாழ்க்கையில், பேராசிரியர்  ஜோஷி முதுகலைப் பட்டப்படிப்பிற்கு 28 ஆண்டுகளுக்கும் மேலாகக் கற்பித்தார். பல்வேறு கொள்கை வகுத்தல், கல்வி மற்றும் நிர்வாக அமைப்புகளில் முக்கியமான பல பதவிகளை வகித்துள்ளார்.
நிதிமேலாண்மைத் துறையில் ஒரு சிறந்த நிபுணரான பேராசிரியர்  ஜோஷி பல தேசிய மற்றும் சர்வதேச மாநாடுகள் மற்றும் கருத்தரங்குகளில் ஆய்வுக் கட்டுரைகளைச் சமர்பித்துள்ளார்.
(Visitor Counter : 162
குறு சிறு மற்றும் நடுத்தர தொழில் துறை அமைச்சகம்
நேர்மறை எண்ணத்துடன் இருக்கும்படியும், தற்போதைய சூழ்நிலையைப் பயன்படுத்திக் கொள்ளுமாறும் நிகழ்ச்சிகள் மற்றும் பொழுதுபோக்கு மேலாண்மைத் தொழிலையும், சிறு கடன் நிறுவனங்களையும் திரு. கட்காரி கேட்டுக்கொண்டார்.
நிகழ்ச்சிகள் மற்றும் பொழுதுபோக்கு மேலாண்மை சங்கப் பிரதிநிதிகளுடனும் கடன் தொழில் வளர்ச்சிக் குழுவின் உறுப்பினர்களுடனும், அவர்களது தொழிலில் கொவிட்-19 ஏற்படுத்தியுள்ள பாதிப்புகள் குறித்து, மத்திய சிறு, குறு, நடுத்தரத் தொழில்கள், சாலைப் போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்காரி காணொளிக் காட்சி மூலம் இன்று கூட்டங்களை நடத்தினார்.
கலந்துரையாடலின் போது, கொவிட்-19 பெருந்தொற்றின் காரணமாக சிறு, குறு நடுத்தரத் தொழில்கள் எதிர்கொள்ளும் சவால்கள் குறித்து கவலை தெரிவித்த பிரதிநிதிகள், சில ஆலோசனைகளைத் தெரிவித்ததுடன், தங்கள் துறை தொடர்ந்து இயங்குவதற்கு அரசின் ஆதரவைக் கோரினர்.
இந்தத் துறை சிறப்பாக இயங்கி வருவதாகத் தெரிவித்த திரு. கட்காரி, அவர்களது திறமையும், நோக்கமும் பரவலாக அங்கீகரிக்கப்பட்டு வருவதாகவும் கூறினார். கொரோனாவுக்கு எதிராக நாம் போர் செய்து வருவதால், சிறு, குறு, நடுத்தரத் தொழில்களாக நிகழ்ச்சிகள் மற்றும் பொழுதுபோக்கு மேலாண்மை தொழில் புரிவோர் தங்களைப் பதிவு செய்து கொண்டு அது தொடர்பான திட்டங்களில் இருந்து பலனடையுமாறுக் கேட்டுக்கொண்டார்.
நிகழ்ச்சிகள் மற்றும் பொழுதுபோக்கு மேலாண்மையை சிறு, குறு, நடுத்தரத் தொழிலாகப் பதிவு செய்ய ஒரு பிரிவை அறிமுகப்படுத்துவது, சிறு, குறு, நடுத்தரத் தொழில்களுக்கு மாநில/மாவட்ட அளவில் பிரத்யேக அலுவலர்களை நியமிப்பதற்கான தேவை, நிதியைத் திரட்ட சிறு கடன் நிறுவனங்களுக்கு உதவி, தகுந்த திட்டத்தின் கீழ் வழங்கப்படும் உத்தரவாதங்களைப் பெற சிறு கடன் நிறுவனங்களுக்குத் தேவையான கடன் மதிப்பீட்டை ரத்து செய்தல் உட்பட சில முக்கியமான விஷயங்கள் வலியுறுத்தப்பட்டு ஆலோசனைகள் வழங்கப்பட்டன.
பிரதிநிதிகளின் கேள்விகளுக்குப் பதிலளித்த திரு. கட்காரி, முடிந்த அனைத்து உதவிகளையும் செய்வதாக உறுதியளித்தார். தன்னுடைய அமைச்சகம் தொடர்பான அவர்களது கோரிக்கையை பரிசீலிப்பதாகக் கூறிய அவர், தொடர்புடைய இதர துறைகள்/அரசுகளுக்கும் அதை எடுத்து செல்வதாகத் தெரிவித்தார்
.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 217.96 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 13,87,533 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 40,979 கொவிட் சிகிச்சை பெறுபவர்கள் எண்ணிக்கை 0.09 சதவீதமாக உள்ளது.
குணமடைந்தோர் விகிதம் தற்போது 98.72 சதவீதம்
கடந்த 24 மணி நேரத்தில் 4,972 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,09,525 என அதிகரித்துள்ளது.
கடந்த 24 மணி நேரத்தில் 3,615 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.44 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,23,293 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862759
சுகாதாரம் மற்றும் குடும்ப நலத்துறை அமைச்சகம்
மாநிலங்கள் வசம் 1.19 கோடி கொவிட் தடுப்பூசிகள் கையிருப்பு
கொவிட்-19 பெருந்தொற்றைக் கட்டுப்படுத்தும் முயற்சியில், மத்திய அரசு இதுவரை, 24 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 23,47,43,489 டோஸ் தடுப்பூசி  பயன்படுத்தப்பட்டுள்ளன.
சுமார் 1.19 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட மூன்றாம் கட்ட கொவிட்-19 தடுப்பூசி உத்தி, மே 1 முதல் தொடங்கப்பட்டுள்ளது. இந்த உத்தியின் கீழ் ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1725240
(
பிரதமர் அலுவலகம்
8 ஆண்டு சேவை, நல்லாட்சி மற்றும் ஏழைகள் நலனை பிரதமர் பகிர்ந்துள்ளார்- ‘8ஆண்டு சேவை- பல்வேறு துறைகளிலும் இந்தியாவின் முன்னேற்றப்பயணம்’
பிரதமர் திரு நரேந்திர மோடி தமது 8 ஆண்டு கால சேவை, நல்லாட்சி மற்றும் ஏழைகள் நலன் குறித்த முக்கிய அம்சங்களை, narendramodi.in வலைதளத்திலும், நமோ செயலியிலும் பகிர்ந்துள்ளார்.
பிரதமர் வெளியிட்டுள்ள தொடர் டுவிட்டர் பதிவுகளில்:
“கடந்த எட்டு ஆண்டுகள் மக்களின் எதிர்பார்ப்புகளை பூர்த்தி செய்ய பயன்பட்டது. சேவை, நல்லாட்சி மற்றும் ஏழைகளின் நலன் என்ற எங்களது குறிக்கோளை பூர்த்தி செய்ய நாங்கள் உறுதிபூண்டுள்ளோம். நமோ செயலியில் உள்ள முன்னேற்றப்பயணம் பற்றிய பிரிவு, உங்களை இந்த வளர்ச்சிப் பயணத்திற்கு அழைத்து செல்லும். #8YearsOfSeva
#8YearsOfSeva பற்றிய எந்த ஒரு பிரிவையும் நமோ செயலி விட்டுவிடவில்லை. வினாடி-வினா, வார்த்தை தேடுதல், பட விளக்க ஊகப்பிரிவு போன்ற பல புதுமையான வழிகளில் விளக்கப்பட்டுள்ளது. இதனை காணுமாறு உங்கள் அனைவரையும், குறிப்பாக எனதருமை இளம் நண்பர்களை நான் கேட்டுக்கொள்கிறேன் https://8years.narendramodi.in”.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சுவாசக் கோளாறுகள் மற்றும் நுரையீரல் நோய்களுக்கான மருந்துகளில் ஏற்பட்டுள்ள சமீபத்திய முன்னேற்றங்களின் மீதான ஆர்வத்தை கொவிட்-19 அதிகரித்துள்ளது: டாக்டர் ஜிதேந்திர சிங்
மத்திய அமைச்சரும், புகழ்பெற்ற நீரிழிவு மருத்துவ நிபுணருமான டாக்டர் ஜிதேந்திர சிங், உலகத்தின் பல்வேறு துறைகளில் குறிப்பிடத்தக்க அளவிலான மாற்றங்களை கொவிட் பெருந்தொற்று உருவாக்கியுள்ளதாக கூறினார்.
மருத்துவத் துறையை பொருத்தவரை, சுவாச கோளாறுகள் மற்றும் நுரையீரல் நோய்களுக்கான மருந்துகளில் ஏற்பட்டுள்ள சமீபத்திய முன்னேற்றங்களின் மீதான ஆர்வத்தை கொவிட்-19 அதிகரித்துள்ளது என்று அவர் கூறினார்.
நீரிழிவு மற்றும் புற்றுநோய் துறைகளில் பணியாற்றி வரும் மருத்துவர்களும் சுவாச கோளாறுகள் மற்றும் நுரையீரல் நோய்களுக்கான மருந்துகளில் ஏற்பட்டுள்ள சமீபத்திய முன்னேற்றங்களின் மீது ஆர்வம் செலுத்தி வரும் வேளையில், இது குறித்து பொது மக்களும் அறிந்து கொள்ள விரும்புகின்றனர் என்று அவர் கூறினார்.
தேசிய நெஞ்சக மருத்துவர்களுக்கான கல்லூரி மற்றும் இந்திய நெஞ்சக சங்கம் ஆகியவை இணைந்து ஏற்பாடு செய்த ‘நாப்கான்’ அகில இந்திய ஐந்து நாள் மாநாட்டில் தொடக்கவுரை ஆற்றிய டாக்டர் ஜிதேந்திர சிங் இவ்வாறு கூறினார்.
முன்பெல்லாம் நுரையீரல் நோய்களுக்கான மருந்துகள் காச நோய் தொடர்புடையதாக இருந்ததாகவும், இளம் மருத்துவராக அவர் தமது பணியை தொடங்கிய போது நெஞ்சக மருத்துவரென்றால், அவர் காச நோய்க்கு மட்டுமே சிகிச்சை அளிப்பார் என்ற தவறான எண்ணம் சமூதாயத்தில் நிலவியதாகவும் அமைச்சர் கூறினார்.
நுரையீரல் நோய்களுக்கான மருந்துகள் குறித்த மாநாடு இந்தியாவில் நடைபெறுவது முக்கியத்துவம் வாய்ந்தது என்று குறிப்பிட்ட அவர், தனது 130 கோடி மக்கள் தொகைக்கு இடையிலும், கொவிட்டுக்கான தடுப்பு மருந்தை நமது நாடு வெற்றிகரமாக வழங்கி வருவதாகக் கூறினார்.
பிரதமர் திரு நரேந்திர மோடியின் ஆற்றல் மிகு நடவடிக்கைகளின் மூலமாக, சிறிய மக்கள் தொகை கொண்ட மேற்கத்திய நாடுகளை விட சிறப்பான முறையில் கொவிட்டை இந்தியா கையாண்டு வருவதாகவும் அவர் கூறினார்.
-----
(Visitor Counter : 145
குறு சிறு மற்றும் நடுத்தர தொழில் துறை அமைச்சகம்
பெருந்தொற்றுக்கு இடையேயும் 2020-21 ஆம் நிதியாண்டில் காதி மற்றும் கிராமத் தொழில்கள் ஆணையத்தின் விற்பனை பெருமளவு உயர்வு
கொவிட்-19 பெருந்தொற்றினால் பெரும் தாக்கம் ஏற்பட்டிருந்த காலகட்டத்தில் காதி மற்றும் கிராமத் தொழில்கள் ஆணையம், மிக அதிக அளவிலான வியாபாரத்தை மேற்கொண்டுள்ளது. 2020-21-ஆம் வருடத்தில் இந்த நிறுவனத்தின் ஆண்டு வியாபாரம் ரூ. 95,741.74 கோடியாக இருந்தது. இது 2019-20 ஆம் ஆண்டின் ரூ. 88,877 கோடி வியாபாரத்தை விட 7.71% அதிகமாகும்.
2015-16 ஆம் ஆண்டில் உற்பத்தியுடன் ஒப்பிடுகையில், 2020-21 ஆம் ஆண்டு காதி மற்றும் கிராமத் தொழில்கள் துறை 101% வளர்ச்சியைப் பெற்றதுடன், இந்தக் காலகட்டத்தில் ஒட்டு மொத்த விற்பனையின் அளவு 128.66% அதிகரித்தது.
காதி மின்னணுத் தளம், முகக் கவசங்கள், காலணிகள், இயற்கை வர்ணங்கள், கை சுத்திகரிப்பான்கள் போன்ற முன்முயற்சிகளின் துவக்கத்தாலும், சுதேசி பொருட்களுக்கு அரசின் ஊக்குவிப்பு, துணை ராணுவ படையினர் உடனான வரலாற்று சிறப்புமிக்க ஒப்பந்தங்கள் ஆகியவற்றினால் இந்தத் துறையின் விற்பனை பெருந்தொற்றின் இடையேயும் வெகுவாக அதிகரித்தது. 2019-20 ஆம் ஆண்டில் ரூ. 65,393.40 கோடியாக இருந்த உற்பத்தி, 2020-21 ஆம் ஆண்டில் ரூ. 70,329.67 கோடியாக அதிகரித்தது. அதேபோல 2019- 20 ஆம் நிதியாண்டில் ரூ. 84,675.29 கோடியாக இருந்த கிராமத் தொழில் பொருட்களின் விற்பனை, 2020-21ஆம் நிதியாண்டில் ரூ. 92,214.03 கோடியாக உயர்ந்தது.
எனினும் பெருந்தொற்றினால் நூற்பு மற்றும் நெசவு பணிகள் பாதிக்கப்பட்டதன் காரணமாக காதித் துறையின் உற்பத்தி மற்றும் விற்பனை ஓரளவு குறைந்தது. 2020-21 ஆம் ஆண்டில் காதித் துறையின் ஒட்டுமொத்த உற்பத்தி ரூ.1904.49 கோடியாக இருந்தது. 2019-20 ஆம் ஆண்டின் மொத்த உற்பத்தி ரூ. 2292.44 கோடியாகும். அதேபோல 2019-20 ஆம் ஆண்டு ரூ. 4211.26 கோடியாக இருந்த காதியின் விற்பனை, இந்தாண்டு ரூ.3527.71 கோடியாக பதிவாகியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727869
------
(Visitor Counter : 175
விண்வெளித்துறை
இந்தியாவின் ஜிஎஸ்ஏடி-17 தகவல் தொடர்பு செயற்கைக்கோள் வெற்றிகரமாக விண்ணில் ஏவப்பட்டது
கடந்த இரண்டு மாதங்களில் வட்டப்பாதையை வெற்றிகரமாக அடைந்த ஜிஎஸ்ஏடி-17 செயற்கைக்கோள், இன்று இந்தியாவின் மூன்றாவது தகவல் தொடர்பு செயற்கைக் கோளாகும். அதிகாலையில் ஐரோப்பிய ஏரியன் 5 விண்கலத்தைப் பயன்படுத்தி பிரெஞ்சு, கயானா, கூரோவிலிருந்து ஜிஎஸ்ஏடி-17 விண்ணில் செலுத்தப்பட்டது. நாட்டுக்கு பல்வேறு சேவைகள் வழங்க 3477 கிலோ எடை கொண்ட ஜிஎஸ்ஏடி-17, சி-பேண்ட், நீட்டிக்கப்பட்ட சி- பேண்ட் மற்றும் ஸ்-பேண்ட்களில் தகவல் தொடர்பு உபகரணங்களைக் கொண்டதாகும். இந்த செயற்கைக்கோள் வானிலை ஆய்வுத் தகவல்கள் அஞ்சல் செய்தல், செயற்கைக்கோள் அடிப்படையிலான சோதனைகள் மற்றும் மீட்புச் சேவைகளுக்காக அத்தியாவசிய சாதனத்தையும் கொண்டதாகும்.
இந்திய நேரப்படி அதிகாலை 2.45 மணிக்கு புறப்பட்டு 39 நிமிட பயணத்துக்குப்பின், எரியன் 5 மேல் தளத்திலிருந்து, நீள்வட்ட, ஒத்தியங்கு இடமாற்று வட்டப்பாதையில் , 249 கிலோமீட்டர் பூமிக்கு அருகாமை நிலையில், 35920 கிலோமீட்டர் பூமிக்கு தொலைவு நிலையில், பூமத்திய ரேகைக்கு 3 டிகிரி கோண சாய்வுநிலையில் பிரித்துவிடப்பட்டது.
விண்கல ஊர்தியிலிருந்து பிரிக்கப்பட்டதும், கர்நாடகாவில் ஹாசன் நகரில் உள்ள இஸ்ரோவின் தலைமைக் கட்டுப்பாட்டுத் தளம், ஜிஎஸ்ஏடி-17யின் மீதான கட்டளை மற்றும் கட்டுப்பாட்டை எடுத்துக்கொண்டது. செயற்கைகோள் மீது செய்யப்பட்ட தொடக்கநிலை இயக்கத்தகுதியைப் பரிசோதனைகள், அதன் இயல்பான இயக்கத்தை வெளிப்படுத்தின.
வரும் நாட்களில், செயற்கைக் கோளின் உந்துவிசை ஏற்பாட்டைப் பயன்படுத்தி, புவிநிலைத் துணைக்கோள் வட்டப்பாதையில்  ஜிஎஸ்ஏடி-17 செயற்கைக் கோளை நிருத்த, வட்டப்பாதை மேலுயர்த்தும் நடவடிக்கைகள் படிப்படியாக மேற்கொள்ளப்படும்.
வட்டப்பாதை உயர்த்தும் நடவடிக்கையின் இறுதிக்கட்டத்தின்போது இரண்டு சூரியசக்தி வரிசை அமைப்புகள், ஆன்டெனா பிரதிபலிப்பான்கள் இயக்கப்படும். அதனைத் தொடர்ந்து, இந்த செயற்கைக்கோள் அதனுடைய இறுதி வட்டப்பாதை அமைப்பினில் விடப்படும். ஜிஎஸ்ஏடி-17 துணைக்கோள் வட்டப்பாதையில் உள்ள குறிப்பிட்ட வட்டப்பாதைக் கீற்றில் நிலை நிறுத்தப்பட்டு, இந்தியாவின் சில இயக்கநிலை துணைக்கோள்களுக்கு இணையாக இருத்தப்படும். பின்னர், செயற்கைக் கோளின் தகவல் தொடர்பு சாதனங்களைச் செயலில் முடுக்கிவிடத் திட்டமிடப்பட்டுள்ளது. வட்டப்பாதையுள்ளான அனைத்து சோதனைகளும் வெற்றிகரமாக முடிந்ததும், ஜிஎஸ்ஏடி-17 செயற்கைக்கோள், உபயோகத்துக்கான செயல்பாட்டுக்குத் தயாராகிவிடும்.
(Visitor Counter : 57
எஃகுத்துறை அமைச்சகம்
4076 மெட்ரிக் டன் திரவ மருத்துவ ஆக்ஸிஜனை விநியோகித்தன எஃகு ஆலைகள்
நாடு முழுவதும் உள்ள பொதுத்துறை மற்றும் தனியார் துறை எஃகு நிறுவனங்கள் நாட்டின் மருத்துவ ஆக்ஸிஜன் தேவையை நிறைவேற்றும் முயற்சிகளில் இறங்கியுள்ளன.
நேற்று, எஃகு ஆலைகளின் மொத்த திரவ ஆக்ஸிஜன் உற்பத்தி 3680.30 மெட்ரிக் டன். மற்றும் திரவ மருத்துவ ஆக்ஸிஜனின் மொத்த விநியோகம் 4076.65 மெட்ரிக் டன்னாக இருந்தது. கடந்த ஏப்ரல் 25ம் தேதி பல மாநிலங்களுக்கு விநியோகிக்கப்பட்ட ஆக்ஸிஜன் விநியோகம் 3134.84 மெட்ரிக் டன்கள். ஏப்ரல் மத்தியில் 1500-1700 மெட்ரிக் டன் ஆக்ஸிஜன் மட்டுமே விநியோகிக்கப்பட்டது.
மத்திய எஃகு மற்றும் பெட்ரோலியத்துறை அமைச்சர் திரு தர்மேந்திர பிரதான், எஃகு நிறுவனங்களின் தலைவர்களுடன் கடந்த வாரம் ஆலோசனை கூட்டங்கள் நடத்தினார். அப்போது, மருத்துவ ஆக்ஸிஜன் விநியோகத்தை அதிகரிக்க முடிந்த அளவு அனைத்தையும் செய்யும்படியும், ஆக்ஸிஜன் வசதி படுக்கைகளுடன் மிகப் பெரிய கொவிட் சிகிச்சை வசதியை ஏற்படுத்த வேண்டும் என்றும் அவர் கேட்டுக் கொண்டார்.
உள்நாட்டில் மிகப் பெரிய எஃகு உற்பத்தி நிறுவனமான இந்திய எஃகு ஆணையம், நாட்டில் ஆக்ஸிஜன் விநியோக திறனை அதிகரித்துள்ளது. சட்டீஸ்கரின் பிலாய், ஒடிசாவின் ரூர்கேலா, ஜார்கண்டின் பொகாரா, மேற்குவங்கத்தின் துர்காபூர் மற்றும் பர்ன்பூரில் உள்ள தனது ஒருங்கிணைந்த எஃகு ஆலைகளில் இருந்து ஏப்ரல் 2வது வாரத்தில் 500 மெட்ரிக் டன்னாக இருந்த தினசரி திரவ ஆக்ஸிஜன் விநியோக அளவை, தற்போது 1100 மெட்ரிக் டன்டாக இந்திய எஃகு ஆணையம் உயர்த்தியுள்ளது.
இந்த நிறுவனம் இதுவரை 50,000 மெட்ரிக் டன் திரவ ஆக்ஸிஜனை விநியோகித்துள்ளது. கடந்த ஏப்ரல் மாதம் செயில் நிறுவனம், நாடு முழுவதும் 15 மாநிலங்களுக்கு 17,500 மெட்ரிக் டன்களுக்கும் அதிகமாக திரவ ஆக்ஸிஜனை விநியோகித்துள்ளது.
.
சிறப்பு சேவைகள் மற்றும் கட்டுரைகள்
பட்டியலின, பழங்குடியின மக்களுக்கான தேசிய தொழில்திறன் சேவை மையத்தின் சுருக்கெழுத்து பயிற்சி
பட்டியலின, பழங்குடியின மக்களுக்கான தேசிய தொழில்திறன் சேவை மையம், 27-வது கட்டணமில்லா சிறப்புப் பயிற்சித் திட்டத்தின் கீழ் சுருக்கெழுத்து பயிற்சியை அளிக்க உள்ளது. இந்தப் பயிற்சி, பட்டியலினம் மற்றும் பழங்குடியினத்தைச் சேர்ந்தவர்களுக்கு 11 மாத காலத்திற்கு அளிக்கப்படும். இதில் பொது ஆங்கிலம், பொது அறிவு, கணினி அடிப்படைகள், கணினி பயிற்சி, சுருக்கெழுத்து, தட்டெழுத்து ஆகியவற்றில் பயிற்சி தரப்பட உள்ளது. இந்தப் பயிற்சி, பல்வேறு தேர்வு முகமைகள் நடத்தும், எழுத்தர் மட்டத்திலான போட்டித் தேர்வுகளில் பங்கேற்று வெற்றி பெறுவதற்கு உதவும். பயிற்சிக் காலத்தில் பயிற்சி பெறுபவர்களுக்கு மாதந்தோறும் ரூ.1000 உதவித் தொகையாகவும், பயிற்சிக்கான புத்தகங்கள் கட்டணமின்றியும் அளிக்கப்படும்.
இந்தப் பயிற்சியைப் பெற விருப்பம் உள்ளவர்கள், வேலைவாய்ப்பு அலுவலகத்தில் பதிவு செய்திருக்க வேண்டும். ப்ளஸ் டூ அல்லது அதற்கு கூடுதலான கல்வித் தகுதியைப் பெற்றிருக்க வேண்டும். 2020 செப்டம்பர் ஒன்றாம் தேதியன்று 18 முதல் 27 வயது வரை உள்ளவர்களாக இருக்க வேண்டும். இதற்கான இலவச விண்ணப்படிவத்தினை சென்னை சாந்தோம் நெடுஞ்சாலையில் உள்ள தமிழ்நாடு குடிசை மாற்று வாரிய கட்டடத்தின் மூன்றாவது தளத்தில் செயல்படும் பட்டியலின, பழங்குடியினத்தவர்களுக்கான தேசிய தொழில்திறன் சேவை மைய அலுவலகத்தில் , அக்டோபர் ஒன்றாம் தேதி வரை பெற்றுக் கொள்ளலாம் என்று இந்த அலுவலகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
----
(Visitor Counter : 32
ரசாயனம் மற்றும் உரங்கள் அமைச்சகம்
கோவிட்-19 பொது முடக்கத்தால் கடுமையான கட்டுப்பாடுகள் நிலவியிருந்த போதிலும், NFL , ஏப்ரல் 2020 மாதத்திற்கான உர விற்பனையில் 71 சதவீதம் வளர்ச்சியைப் பதிவு செய்திருக்கிறது
மத்திய இரசாயனம் மற்றும் உரங்கள் துறை அமைச்சகத்தின் கீழ் செயல்படும் பொதுத்துறை நிறுவனமான தேசிய உர நிறுவனம் NFL ஏப்ரல் 2020 மாதத்திற்கான உர விற்பனையில் 71 சதவீதம் வளர்ச்சியைப் பதிவு செய்திருக்கிறது. கோவிட்-19 நோய் காரணமாக பொதுமுடக்கம் அறிவிக்கப்பட்டதையடுத்து கடுமையான கட்டுப்பாடுகள் நிலவியிருந்தபோதிலும், இந்த ஆண்டு ஏப்ரல் மாதத்தில் 3.62 இலட்சம் மெட்ரிக் டன் உரம் விற்பனை செய்யப்பட்டது சென்ற ஆண்டு இதே காலத்தில் 2.12 இலட்சம் மெட்ரிக் டன் உரம் விற்பனை செய்யப்பட்டிருந்தது.
.
பொது முடக்கம் காரணமாக போக்குவரத்துத் தடைகள் பல இருந்தபோதிலும், இந்த நெருக்கடியான காலகட்டத்தில் விவசாயிகளுக்கு உரங்கள் கிடைக்கவேண்டும் என்பதற்காக, இந்த நிறுவனம் அனைத்து முயற்சிகளையும் மேற்கொண்டது. NFL நிறுவனத்தின் தலைவர் மற்றும் நிர்வாக இயக்குநரான திரு. மனோஜ் மிஸ்ரா ஏப்ரல் 2020 மாதத்தில் இதுவரை எப்போதும் இல்லாத அளவிற்கு மிக அதிக அளவிலான விற்பனை செய்து சாதித்த விற்பனை குழுவினருக்குப் பாராட்டு தெரிவித்தார்
NFL பஞ்சாபில் நாங்கல், பட்டிண்டா; ஹரியானாவில் பானிபட்; மத்தியப்பிரதேசத்தில் விஜய்பூரில் இரண்டு ஆலைகள் என, தனது ஐந்து ஆலைகளில் உரம் தயாரிக்கிறது.
நிறுவனத்தின் யூரியாவுக்கான உற்பத்தித்திறன் 35.6 8 இலட்சம் மெட்ரிக் டன்னாக உள்ள போதிலும் 2019- 20ஆம் ஆண்டு காலத்தில் மிக அதிகபட்சமாக 57 இலட்சம் மெட்ரிக் டன் உரத்தை நிறுவனம் தொடர்ந்து ஐந்தாவது முறையாக விற்பனை செய்துள்ளது. நாட்டிலுள்ள விவசாயப் பெருமக்களுக்கு அரசு அளித்துள்ள உறுதியைப் பூர்த்தி செய்வதற்காக இந்த அனைத்து ஆலைகளிலும் பல்வேறு சமயங்களில் உச்சபட்ச செயல்பாடுகள் நடைபெறுவது நிறுவனத்தின் வெற்றிக் கதையாகும்.
இதுதவிர கோவிட்-19 நோய்க்கு எதிரான போராட்டத்திற்காக, அரசு எடுக்கும் முயற்சிகளுக்கு ஆதரவு அளிக்கும் வகையில் பணியாளர்கள் தங்களது ஒரு நாள் ஊதியமான 88 இலட்சம் ரூபாயை பிரதமரின் PM CARES நிதியத்திற்கு வழங்கினர். இது தவிர, நிறுவன சமூகப் பொறுப்புணர்வுத்  திட்டத்தின் கீழ் PM CARES நிதியத்திற்கு இதே நோக்கத்திற்காக இந்த நிறுவனம் 23.94 இலட்சம் ரூபாய் வழங்கியுள்ளது. இதையடுத்து இந்த நிறுவனம் PM CARES நிதியத்திற்கு மொத்தம் 1.52 கோடி ரூபாய் வழங்கியுள்ளது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மையே சேவை- 2023 இன்று தொடங்கியது
'அந்தியோதயா சே சர்வோதயா' என்ற தத்துவத்திற்கு தூய்மை இந்தியா இயக்கம் ஓர் ஒளிரும் உதாரணமாகும். இது நமது நகரங்களின் விளிம்புநிலை மற்றும் நலிவடைந்த பிரிவுகளுக்கு முன்னுரிமை அளித்துள்ளது, நகர்ப்புற ஏழைகளை மேம்படுத்தவும், அவர்களுக்கு அதிகாரமளிக்கவும் செயல்பட்டுள்ளது என்று மத்திய வீட்டுவசதி, நகர்ப்புற மேம்பாடு, பெட்ரோலியம் மற்றும் இயற்கை எரிவாயுத்துறை அமைச்சர் திரு ஹர்தீப் சிங் பூரி தெரிவித்துள்ளார். தூய்மையே சேவை- 2023 தொடக்க விழாவில் அவர் இன்று உரையாற்றினார்.
தூய்மை இந்தியா தினத்திற்கு முன்னோட்டமாக, தூய்மை இந்தியா இயக்கம்-நகர்ப்புறம், ஊரகம் ஆகியவை இணைந்து வருடாந்திர தூய்மையே சேவை இருவார இயக்கத்தை செப்டம்பர் 15 முதல் அக்டோபர் '23 வரை ஏற்பாடு செய்துள்ளன. இந்தியன் பொதுமக்கள் தூய்மை இயக்கம் போன்ற பல்வேறு நடவடிக்கைகள் மூலம் நாடு முழுவதும் உள்ள கோடிக்கணக்கான மக்களின் பங்களிப்பை திரட்டுவது இந்த இருவார இயக்கத்தின் நோக்கமாகும்.
தூய்மையே சேவை - 2023- ஐ ஜல் சக்தித்துறை அமைச்சர் திரு கஜேந்திர சிங் ஷெகாவத், வீட்டுவசதி மற்றும் நகர்ப்புற மேம்பாட்டுத்துறை அமைச்சர் திரு ஹர்தீப் சிங் பூரி, ஊரக வளர்ச்சி மற்றும் பஞ்சாயத்து ராஜ் அமைச்சர் திரு கிரிராஜ் சிங், ஆகியோர் தொடங்கி வைத்தனர். வீட்டுவசதி மற்றும் நகர்ப்புற மேம்பாட்டுத்துறை இணையமைச்சர் திரு கௌஷல் கிஷோர், குடிநீர் மற்றும் துப்புரவுத் துறை செயலாளர் திருமதி வினி மகாஜன், வீட்டுவசதி மற்றும் நகர்ப்புற மேம்பாட்டுத்துறை செயலாளர் திரு மனோஜ் ஜோஷி ஆகியோர் முன்னிலை வகித்தனர்.
இந்த நிகழ்வின் போது தூய்மையே சேவை - 2023 குறித்த வீடியோ வெளியிடப்பட்டது. இது தவிர, தூய்மையே சேவை - 2023-ன் இலச்சினை, வலைத்தளம், போர்ட்டல் ஆகியவையும் இந்த நிகழ்வில் அறிமுகம் செய்யப்பட்டன. 'இந்தியன் ஸ்வச்தா லீக்  2.0', 'சஃபைமித்ரா சுரக்ஷா ஷிவீர்' ஆகியவற்றின் இலச்சினைகள், 'குடிமக்கள் போர்ட்டல்' ஆகியவையும் இந்த நிகழ்வில் அறிமுகப்படுத்தப்பட்டன.
தூய்மை இந்தியா இயக்கம் மற்றும் தூய்மையே சேவை -2023 -ன் தொடக்கம் குறித்து பேசிய திரு ஹர்தீப் சிங் பூரி, தூய்மை இந்தியா இயக்கத்தின் ஒன்பதாவது ஆண்டு நிறைவு மற்றும் 'தூய்மையே சேவை' 2023-ன் தொடக்கம் கொண்டாட்டத்தின் தருணம் ஆகும் என்றார். நமது நகரங்களைத் தூய்மையாக வைத்திருக்கும் நோக்கத்திற்கு நம்மை மீண்டும் அர்ப்பணித்துக்கொள்ள வேண்டிய நேரம் ஆகும் என்று அவர் கூறினார். தூய்மையே சேவை இருவாரம் தொடங்கப்பட்டதன் மூலம், தூய்மைக்காக நம்மை மீண்டும் அர்ப்பணித்துக் கொள்கிறோம் என்றும் அமைச்சர் தெரிவித்தார்.
ஒவ்வொரு நகரமும், கிராமமும், வார்டும் சுற்றுப்புறத் தூய்மைக்காக தன்னார்வ உழைப்பை வழங்க உறுதியளிக்கும் என்று திரு ஹர்தீப் சிங் பூரி நம்பிக்கை தெரிவித்தார். நமது நகரங்கள் குப்பையில் இருந்து விடுபடவும், முழுமையான தூய்மையை நனவாக்கவும் தனிநபர்கள் உறுதியேற்க வேண்டும் என்று அவர் வலியுறுத்தினார்.
மகாத்மா காந்தியின் பிறந்த நாளான 2023 அக்டோபர் 2, அன்று தூய்மை இந்தியா தினத்தை முன்னிட்டு, வீட்டுவசதி மற்றும் நகர்ப்புற விவகாரங்கள் அமைச்சகம் மற்றும் ஜல் சக்தி அமைச்சகத்தின் குடிநீர் மற்றும் சுகாதாரத் துறை ஆகியவை 'தூய்மையே சேவை' இருவார நிகழ்வை 2023 செப்டம்பர் 15 முதல் அக்டோபர் 2 வரை ஏற்பாடு செய்துள்ளன. மற்ற அமைச்சகங்களுடன் இணைந்து, தூய்மை இந்தியா திட்டத்தின் 9 ஆண்டு கொண்டாடப்படும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1957683
நிதி அமைச்சகம்
பொதுத்துறை வங்கிகளில் பெரும் ஒருங்கிணைப்பை 1.4.2020 முதல் செயல்படுத்த அமைச்சரவை ஒப்புதல்
10 பொதுத் துறை வங்கிகளை நான்கு பொதுத் துறை வங்கிகளாக 1.4.2020 முதல் அரசு மாற்றியமைக்கிறது
உலக நிலையிலும், வணிக முறைகளிலும் ஒருங்கிணைக்கப்பட்ட வங்கிகள் டிஜிட்டல் முறையிலான செயல்பாட்டை உருவாக்க முடியும்
10 பொதுத் துறை வங்கிகளை நான்கு பொதுத் துறை வங்கிகளாகப் பெரும் இணைப்பு செய்வதற்குப் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது.
- இதன்படி, ஓரியண்டல் பேங்க் ஆஃப் காமர்ஸ், யுனைடெட் பேங்க் ஆப் இண்டியா ஆகியவை பஞ்சாப் நேஷனல் வங்கியுடனும்,
- சிண்டிகேட் வங்கி, கனரா வங்கியுடனும்,
- ஆந்திரா வங்கி, கார்ப்பரேஷன் வங்கி ஆகியவை யூனியன் பேங்க் ஆப் இண்டியாவுடனும்,
- அலகாபாத் வங்கி, இந்தியன் வங்கியுடனும் இணைக்கப்படுகின்றன.
இந்த இணைப்பு 1.4.2020 முதல் அமலுக்கு வரும். இதனால், 7 பெரிய பொதுத்துறை வங்கிகள் உருவாக்கப்பட்டு, தேசிய அளவில் 8 லட்சம் கோடி அளவுக்கு வர்த்தகம் நடைபெறும். இந்தப் பெரும் இணைப்பு உலகளாவிய வங்கிகளுடன் ஒப்பிடும் அளவுக்கு நிலை உயர உதவும். இந்திய அளவிலும், உலக அளவிலும் போட்டியிடவும் முடியும்.
பிரதமர் அலுவலகம்
குஜராத் மாநிலம் ராஜ்கோட்டில் ரூ.5860 கோடி மதிப்பிலான திட்டங்களுக்கு பிரதமர் அடிக்கல் நாட்டினார்
பிரதமர் திரு.நரேந்திர மோடி குஜராத் மாநிலம் ராஜ்கோட்டில் சுமார் ரூ.5860 கோடி மதிப்பிலான திட்டங்களுக்கு இன்று அடிக்கல் நாட்டினார். இந்திய நகர்ப்புற வீட்டு வசதி மாநாடு 2022-ஐயும் பிரதமர் தொடங்கி வைத்தார். குறைந்த செலவில் நவீன வசதிகளுடன் கட்டப்பட்ட 1100 வீடுகளையும் பிரதமர் அர்ப்பணித்தார். பிரதமர் அர்ப்பணித்த திட்டங்களில் குடிநீர் திட்டமும் அடங்கும்: பிராமணி-2 அணையிலிருந்து நர்மதா கால்வாய் நீரேற்று நிலையம் வரையிலான மோர்பி மொத்த குடிநீர் குழாய் இணைப்பு, மண்டல அறிவியல் மையம், மேம்பாலங்கள் உள்ளிட்ட பிற சாலை இணைப்புத் திட்டங்கள் ஆகியவற்றை பிரதமர் அர்ப்பணித்தார்.
தேசிய நெடுஞ்சாலைத் திட்டம் 27-ன்கீழ், குஜராத்தின் ராஜ்கோட்-கோண்டல்-ஜெட்பூர் பகுதியில் தற்போதுள்ள நான்கு வழிச்சாலையை ஆறுவழிச்சாலையாக மாற்றும் திட்டத்துக்கும் பிரதமர் அடிக்கல் நாட்டினார். மோர்பி, ராஜ்கோட், பொடாட் ஜாம் நகர் மற்றும் கட்ச் ஆகிய பகுதிகளில் சுமார் 2950 கோடி ரூபாய் மதிப்பிலான குஜராத் தொழில் வளர்ச்சிக் கழகம் சார்பில் கட்டப்படும் தொழிற்பேட்டைகளுக்கும் பிரதமர் அடிக்கல் நாட்டினார்.
திரண்டிருந்த மக்களிடையே உரையாற்றிய பிரதமர் புதிய தொடக்கங்களுக்காக புதிய முடிவுகள் எடுக்கப்படும் தருணத்திற்கான ஆண்டு இது என்று தெரிவித்தார். ராஜ்கோட், கத்தியவார் மேம்பாடு உள்ளிட்ட திட்டங்கள் முடிக்கப்பட்டு அர்ப்பணிக்கப்பட்டதுடன், சில புதிய திட்டங்கள் தொடங்கப்பட்டுள்ளன. போக்குவரத்து, தொழிற்துறை, குடிநீர் இணைப்பு மற்றும் பொதுவசதிகள் மக்களின் வாழ்க்கையை எளிதாக்கும் என்று தெரிவித்தார்.
குறைந்த செலவில் நவீன வீடுகள் கட்டுவதற்காக தேர்ந்தெடுக்கப்பட்டுள்ள நாட்டிலுள்ள ஆறு இடங்களில் ராஜ்கோட் இடம்பெற்றுள்ளதாகவும், அதிநவீன தொழில்நுட்பத்துடன் கட்டி முடிக்கப்பட்ட 1144 வீடுகள் அர்ப்பணிக்கப்பட்டதாகவும் பிரதமர் கூறினார்.
கடந்த 8 ஆண்டுகளில் நாட்டின் கிராமங்கள், நகரங்களில் உள்ள ஏழை மக்களுக்கு 3 கோடிக்கும் அதிகமான பக்கா வீடுகள் கட்டி கொடுக்கப்பட்டுள்ளதாக பிரதமர் குறிப்பிட்டார். தற்போது குஜராத்திலுள்ள ஏழைகளுக்கு 10 லட்சம் வீடுகள் கட்ட ஒப்புதல் அளிக்கப்பட்டு, ஏற்கனவே 7 லட்சம் வீடுகள் கட்டி முடிக்கப்பட்டுள்ளதாகவும் கூறினார். “ஏழைகளுக்கு வீடுகள் கட்டி தரும் பணியை, பூபேந்திரபாய் படேல் மற்றும் அவரது அமைச்சரவை சிறப்பாக செய்து வருகின்றனர். மேலும் நடுத்தர வர்க்கத்தினரின் சொந்த வீடு கனவை நனவாக்க முதல் அடி எடுத்து வைத்துள்ளோம்” என்று பிரதமர் கூறினார். “குஜராத்தில் வசிக்கும் லட்சக்கணக்கான நடுத்தர வர்க்கத்தினரின் சொந்த வீடு கனவை நனவாக்க மத்திய அரசு 11 கோடி ரூபாயை வழங்கியுள்ளது. இதுமட்டுமின்றி, நீண்ட தூரம் வேலைக்கு செல்லும் தொழிலாளர்களுக்கும் குறைந்த வாடகையில் வீடு கிடைக்க வேண்டும். இந்த திட்டத்திற்கான பணிகள் விரைவாக துரிதகதியில் நடைபெற்று வருவதாக”வும் பிரதமர் தெரிவித்தார்.
“முந்தைய அரசுகளும் ஏழைகளுக்கு வீடுகளை கட்டி கொடுத்தன. ஆனால், அதனை பொறுப்பாக செய்யாமல், தங்களுக்கு ஆதரவாக திட்டத்தை செய்தனர். நாங்கள் அதனை மாற்றி அமைத்துள்ளோம்” என்று பிரதமர் மோடி குறிப்பிட்டார்.